Anchetarea lui Kuznețov este al doilea dosar penal din minister din ultimele zile și are loc pe fondul schimbării lui Serghei Șoigu.
Canalul de Telegram Baza scrie că la 13 mai, Tribunalul Militar al Garnizoanei 235 a primit materiale despre o persoană cu un nume complet care coincide cu al ofițerului șef de personal al Ministerului Apărării. Și pe 13 mai a avut loc o ședință în această instanță pentru a decide o măsură preventivă sub formă de detenție, în legătură cu Iuri Vasilievici Kuznețov.
Potrivit TASS, ancheta este condusă de Direcția Principală de Investigații Militare din cadrul Comisiei de Investigații. „Anchetatorul a solicitat deja instanței de judecată să aleagă o măsură preventivă pentru general, sub formă de detenție”, a spus sursa agenției de știri. Potrivit acesteia, au fost efectuate percheziții la biroul lui Kuznețov și în casa acestuia.
„Din câte știm, activitățile lui Kuznețov ca șef al serviciului de protecție a secretelor de stat, și nu afacerile sale de personal, au intrat în atenția anchetei”, a informat Rybar.
Kuznețov, înainte de a deveni șeful departamentului de personal, a condus Direcția a VIII-a a Statului Major General al Forțelor Armate ale Federației Ruse, departament care conduce Serviciul pentru Protecția Secretelor de Stat.
Rybar consideră că detenția lui Kuznețov este legată de înlocuirea lui Serghei Șoigu cu Andrei Belousov, în fruntea Ministerului Apărării. „În Ministerul Apărării au început epurări previzibile: inclusiv legate de oameni care s-au compromis cumva în episoade neplăcute”, scrie canalul citat.
Iuri Kuznetsov are 55 de ani și s-a născut în orașul Ruzaevka, Republica Autonomă Sovietică Socialistă Mordoviană. E absolvent al Școlii Militare Superioare din Krasnodar (1990), al Academiei Militare a Forțelor Strategice de Rachete (1998) și al Academiei Militare a Statului Major General al Forțelor Armate ale Federației Ruse (2005).
În 2010, președintele de atunci Dmitri Medvedev l-a numit pe Kuznețov în funcția de șef al Direcției a 8-a a Statului Major al Federației Ruse. După cum se precizează pe site-ul web al Ministerului Apărării, această structură „rezolvă sarcinile de a furniza Ministerului Apărării al Federației Ruse informațiile necesare pentru a îndeplini sarcinile curente în gestionarea Forțelor Armate ale Federației Ruse”. După cum reiese din documente, Serviciul de Protecție a Secretelor de Stat se află în subordinea Direcției a VIII-a.
În mai 2023, președintele Vladimir Putin a semnat un decret de numire a lui Kuznețov în funcția de șef al departamentului principal de personal al Ministerului Apărării. Site-ul ministerului încă îl prezintă în această funcție. Kuznețov fost distins cu Ordinul Alexandru Nevski, Ordinul Meritul Militar, Ordinul de Onoare și diverse medalii.
Fostul ministru al apărării Serghei Şoigu nu s-a alăturat noului guvern și a fost numit de președinte în funcția de secretar al Consiliului de Securitate. Vladimir Putin a propus numirea fostului prim-vicepremier Andrei Belousov în funcția de șef al Ministerului Apărării.